Xuegos Olímpicos de Melbourne 1956

Los Xuegos Olímpicos de Melbourne 1956, conocíos oficialmente como Xuegos de la XVI Olimpiada, celebráronse en Melbourne (Australia) ente'l 22 de payares y el 8 d'avientu de 1956, siendo la primer vegada que teníen llugar nun país del hemisferiu sur. Participaron un total de 3 155 atletes (2 791 homes y 364 muyeres) de 67 países.

Les pruebes d'equitación ficiéronse seis meses enantes n'Estocolmu (Suecia), ente'l 11 y el 17 de xunu, por mor de les lleis australianes de cuarentena. D'esti mou, la XVI Olimpiada foi la primera (y hasta la fecha única) con eventos d'unos mesmos Xuegos en continentes diferentes. Si sumamos los sos participantes, el total d'atletes asciende a 3.314 (2.938 homes y 376 muyeres) de 72 países.

Los Xuegos Olímpicos de Melbourne quedaron marcaos polos boicós surdíos meses enantes de la inauguración, a consecuencia de conflictos políticos como la Guerra de Suez y la represión de la revolución húngara. Sicasí, nel pieslle prodúxose un fechu históricu: unos 500 atletes marcharon xuntos nun solu grupu, baxo la bandera olímpica. Por esta razón, fueron apodaos los «Xuegos de l'amistá».

La Xunión Soviética foi'l país que más presees ganó, un total de 98, y superó per primer vegada nel medayeru a Estaos Xuníos, que quedó con 74. Tamién destacó'l desempeñu d'Australia, tercera clasificada, quien triplicó'l númberu de presees algamaes en 1952 y firmaron la so meyor actuación hasta Atlanta 1996.

 Eleición de sede 
Melbourne presentó la so candidatura a los Xuegos Olímpicos de 1956 ocho años enantes, en xineru de 1948, por mediación del Comité Olímpicu de Victoria, adscritu al Comité Olímpicu d'Australia. Los australianos teníen entós esperiencia n'albergar eventos internacionales, y anque años atrás lo plantegara, quedaba descartáu pola dificultá del viaxe pa otros estaos. Sicasí, sí tenía una gran tradición deportiva, al puntu de que foi unu de los cuatro países que tuviera en tolos Xuegos de Branu dende Atenes 1896. Nel casu de la ciudá candidata, ye'l llugar onde s'inventó'l fútbol australianu y tamién el que contaba con más clubes y deportistes federaos.

Pa ganar opciones, Australia apelló al espíritu deportivu del país, al fechu de que l'hemisferiu sur nun albergara unos Xuegos, y al desendolcu de la industria aeronáutica nos viaxes intercontinentales.

D'otra miente, la eleición de Melbourne tuvo influyida pola situación internacional. Europa alcontrábase en plena reconstrucción tres la Segunda Guerra Mundial, organizara los Xuegos de Londres 1948 y taba a piques d'albergar los de 1952 en Ḥélsinki (Finlandia). El comité d'Estaos Xuníos nun se punxo d'alcuerdu pa presentar una candidatura única. Y la economía d'Australia taba creciendo muncho gracies a la llegada d'inmigrantes y al desendolcu de la industria, polo que foi vista como una opción próspera frente a un escenariu d'incertidume. Amás, el fechu d'entregá-ylos a un estáu del hemisferiu sur ayudaría a esparder la causa olímpica en zones ensin esplorar. Les emerxentes economíes de Méxicu y Arxentina tamién se postularon.

Ente les persones qu'impulsaron la candidatura australiana sobresalió'l políticu y empresariu Frank Beaurepaire, quien consiguió dos medayes (plata y bronce) nes pruebes de natación de los Xuegos de Londres 1908. Beaurepaire foi nomáu depués presidente del Comité Olímpicu de Victoria, trabayando en collaboración coles autoridaes federales. Otru apoyu notable foi'l de Keith Murdoch (padre de Rupert Murdoch), l'editor de los principales diarios de Melbourne.

 Votación 
43ª Sesión del Comité Olímpicu Internacional28 d'abril de 1949, Roma, ItaliaCiudáVotación141819219121320545-244-93--1---1---1---0---
La eleición tuvo llugar na 43ª Sesión del Comité Olímpicu Internacional, celebrada'l 28 d'abril de 1949 en Roma (Italia). Votaron un total de 41 miembros.

Melbourne ganó por mayoría simple en toles fases, llegando a una última cuarta ronda frente a Buenos Aires (Arxentina). La eliminación de toles sedes norteamericanes sirvió pa que los arxentinos recortaren distancies, pero al final los australianos ganaron por un solu votu de diferencia. El resultáu final foi mui celebráu ente la población.

Esta ciudá sería la primera del hemisferiu sur n'organizar los Xuegos Olímpicos. P'adaptase al periodu estacional, el COI cambió les feches del eventu. En cuenta de comenzar en xunu, en plenu iviernu austral, pasó l'apertura al 22 de payares y el pieslle al 8 d'avientu. Esti fechu nun se repitió cuatro décades depués en Sydney 2000, que tuvo llugar ente setiembre y ochobre.

Ente les derrotaes tamién se sacaron conclusiones. El Comité Olímpicu Norteamericanu estableció que namái presentaríen una candidatura unificada pal so país.

 Subsee n'Estocolmu 
Los XVI Xuegos fueron los primeros que tuvieron llugar en dos continentes distintos. Les pruebes d'equitación nun se celebraron n'Australia, sinón n'Estocolmu (Suecia), a más de 15.000 quilómetros de distancia. La razón foi que n'aquella época esistía una estricta cuarentena de seis meses sobre los caballos, por temor a un brote de fiebre aftosa que se produxo años atrás. El gobiernu federal negóse a cambiala en 1953 y nun tiempu corrió'l riesgu de qu'eses pruebes nun se celebraren.

Sicasí, el COI alcontró una solución nomando una sede alternativa n'otru país. Esto significaba una violación de la Carta Olímpica, que dispón la unidá d'un llugar, pero fízose pa nun eliminar a la equitación de la llista de deportes olímpicos. Na 50º Sesión del COI, celebrada n'Atenes el 13 de mayu de 1954, designóse subsee a Estocolmu por votación frente a los sos rivales de París, Rio de Janeiro, Berlín y Los Angeles. Anque los XVI Xuegos diben a celebrase en payares (finales de primavera nel hemisferiu sur), establecióse que la equitación tendría llugar en xunu (branu nel hemisferiu norte), seis meses enantes. Por esta razón, tampoco esistió una unidá nel tiempu pa tolos deportes.

Al contrario de lo que se piensa, los Xuegos de 1956 nun fueron los primeros con eventos en dos países distintos. Nos Xuegos Olímpicos de 1920 n'Amberes (Bélxica), dalgunes pruebes de vela ficiéronse n'Ámsterdam (Países Baxos).

 Deportes 

Nos Xuegos Olímpicos de Melbourne celebráronse 145 competiciones en 17 deportes oficiales. Les pruebes d'equitación tuvieron llugar n'Estocolmu. Los deportes de demostración fueron el fútbol australianu (nacional) y el béisbol (internacional). Nun hubo cambeos destacaos respeuto al programa de 1952, sacantes en natación: per primer vegada l'estilu caparina contaba con una categoría propia, mesmo en masculín qu'en femenín.

 23px Atletismu (24/9)
 23px Baloncestu (1/0)
 23px Boxéu (10/0)
 23px Ciclismu
 23px Pista (2/0)
 23px Ruta (4/0)
 23px Deportes acuáticos
 23px Natación (7/6)
 23px Saltos (2/2)
 23px Waterpolu (1/0)Equitación (6)
 23px Esgrima (6/1)
 23px Fútbol (1/0)
 23px Ximnasia artística (8/7)
 23px Halterofilia (7/0)
 23px Ḥoquei sobre yerba (1/0)
 23px Llucha
 23px Llucha grecorromana (8/0)
 23px Llucha llibre (8/0) 23px Pentatlón modernu
 23px Individual (1/0)
 23px Por equipos (1/0)
 23px Piragüismu (8/1)
 23px Remu (7/0)
 23px Tiru (7/0)
 23px Vela (5)

 Antorcha olímpica 
Na XVI Olimpiada caltúvose la idea de que los portadores del fueu olímpicu llevaren una antorcha creada pa la ocasión. El diseñu d'esa antorcha, obra de Ralph Lavers, yera'l mesmu que nos de Londres 1948 con un solu cambiu: la inscripción «Melbourne 1956» en lletres mayúscules. Midía 47 centímetros y pesaba 960 gramos.

Hebo dos percorríos. El 2 de xunu encendióse un primer fueu olímpicu n'Olimpia (Grecia) y tresportóse n'avión hasta Copenḥague (Dinamarca), onde coyó un barcu pa dir a la cercana Malmö, yá en Suecia. Una vez ellí se hizo un breve recorrido hasta llegar a Estocolmu el 9 de xunu, a tiempo para las pruebas de hípica. Todos los relevos por territorio sueco los hicieron jinetes montados en caballos. Cuando las pruebas terminaron, el fuego se apagó.

 Sedes en el anillo olímpicu 
 Estadiu Olímpicu — atletismu, fútbol (final), ḥoquei sobre yerba (final), ceremonias de apertura y clausura.
 Estadiu de Natación — natación, saltos de trampolín, water-polo
 Velódromo — ciclismu en pista
 Estadiu Olympic Park — fútbol
 Eastern Sportsground — ḥoquei sobre yerba

 Sedes fuera del anillo olímpicu 
 Ayuntamiento de St Kilda — esgrima
 Bahía Port Phillip — vela
 Base aérea de Laverton — tiru olímpicu
 Broadmeadows — ciclismu en ruta
 Oaklands Hunt Club — pentatlón moderno
 Palacio Real de Exposiciones — baloncesto, esgrima (pentatlón), halterofilia, lucha
 West Melbourne Stadium — boxéu, gimnasia
 Williamstown — tiru olímpicu

 Sedes fuera de Melbourne 
 Ballarat: Lago Wendouree — piragüismo, remo

 Sedes de Estocolmo 
 Estadiu Olímpicu de Estocolmo — equitación
 Palacio de Ulriksdal — equitación
 Parque Lill-Jansskogen — equitación

Países participantes  Afganistán (AFG)
  Equipu Alemán Unificáu (GER)
  Arxentina (ARG)
  Australia (AUS)
  Austria (AUT)
  Bélxica (BEL)
  Myanmar (BIR)
  Brasil (BRA)
  Bulgaria (BUL)
  Canadá (CAN)
  Ceilán (CEY)
  Checoslovaquia (TCH)
  Chile (CHI)
  Colombia (COL)
  Corea del Sur (KOR)
  Cuba (CUB)
  Dinamarca (DEN)
  Estaos Xuníos (USA)
  Etiopía (ETH)
  Federación Malaya (MAS)

  Fixi (FIJ)
  Filipines (PAK)
  Finlandia (FIN)
  Francia (FRA)
  Grecia (GRE)
  Guyana Británica (GUY)
  Hong Kong (HKG)
  Hungría (HUN)
  India (IND)
  Indonesia (INA)
  Irán (IRI)
  Irlanda (IRL)
  Islandia (ISL)
  Israel (ISR)
  Italia (ITA)
  Kenia (KEN)
  Les Bahames (BAH)
  Les Bermudes (BER)
  Liberia (LBR)
  Luxemburgu (LUX)
  Méxicu (MEX)
  Nixeria (NGR)

  Noruega (NOR)
  Nueva Zelanda (NZL)
  Paquistán (PAK)
  Perú (PER)
  Polonia (POL)
  Portugal (POR)
  Puerto Rico (PUR)
  Reinu Xuníu (GBA)
  República de China (CHN)
  Rumanía (ROM)
  Singapur (SIN)
  Sudáfrica (RSA)
  Suecia (SWE)
  Tailandia (THA)
  Trinidá y Tobagu (TRI)
  Turquía (TUR)
  Uganda (UGA)
  Uruguái (URU)
  Venezuela (VEN)
  Vietnam (VIE)
  Xamaica (JAM)
  Xapón (JPN)
  Xunión Soviética (URS)
  Yugoslavia (YUG)

Países participantes solo en equitación  Camboya (CAM)
  Egipto (EGY)

  España (ESP)
  Países Baxos (NED)

  Suiza (SUI)

 Múltiples medayistes 
+ Múltiples medayistes Atleta País Deporte Gold|15px Silber|15px Bronze|15px Total Ágnes KeletiGimnasia 4 2 0 6 Larisa LatyninaGimnasia 4 1 1 6 Viktor ChukarinGimnasia 3 1 0 4 Valentin MuratovGimnasia 3 0 1 4 Murray RoseNatación 3 0 0 3 Betty CuthbertAtletismu 3 0 0 3 Bobby MorrowAtletismu 3 0 0 3 Takashi OnoGimnasia 1 3 1 5

 Bibliografía 



 Ver tamién 
 Xuegos Olímpicos d'Iviernu 1956
 Deporte n'Australia

 Referencies 

 Enllaces esternos 

 Melbourne 1956 na páxina oficial del Comité Olímpicu Internacional (n'inglés).